**E L Ő T E R J E S Z T É S**

**Kardoskút Község Önkormányzata Képviselő-testülete**

**2023. január 27. napi soros ülésére**

**Száma:** 4. sz. napirendi pont

**Tárgy:** A Csanádapácai Közös Önkormányzati Hivatal 2022. évi költségvetési előirányzatainak módosítása

**Előterjesztő:** dr. Lipták Péter jegyző és Megyeriné Lepsényi Aliz aljegyző

**Előterjesztés tartalma:** határozati javaslat

**Szavazás módja:** egyszerű többség

**Az előterjesztés előkészítésében közreműködnek:** Megyeriné Lepsényi Aliz aljegyző

Tisztelt Képviselő-testület!

Az államháztartásról szóló 2011. évi CXCV. törvény 34. § (4) bekezdése értelmében a képviselő-testület az előirányzat-módosítás, előirányzat átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét.

A Közös Hivatal költségvetését a társult önkormányzatok képviselő-testületei állapítják meg és biztosítják.

A Csanádapácai Közös Önkormányzati Hivatal (a továbbiakban: Közös Hivatal) – mint költségvetési szerv – költségvetése Csanádapáca Község Önkormányzata költségvetési rendeletében szerepel. A fentieket figyelembe véve szükséges, hogy a Közös Hivatal 2022. évi költségvetésének módosítását mindhárom település képviselő-testülete jóváhagyja.

Előterjesztésünk 1. melléklete tartalmazza a Közös Hivatal 2022. évi bevételi és kiadási előirányzatainak kormányzati funkciónkénti részletezését. Az eredeti előirányzatok összege 114.405.000 Ft-ban került megállapításra, mely a korábbi módosítások során 122.269.000 Ft-ra emelkedett. A jelenlegi előterjesztésben 77.000 Ft összegű előirányzat emelésére teszünk javaslatot, így az előirányzatok főösszege **122.346.000** **Ft-ra** emelkedik. A bevételeket és a kiadásokat a tényleges teljesítésekhez igazítottuk. A fel nem használt kiadási előirányzatok a dologi kiadások előirányzatára kerültek átcsoportosításra.

**A bevételi előirányzatok módosítására vonatkozó javaslatok:**

A **közhatalmi bevételek** előirányzata **3.000 Ft**-tal emelkedik a tényleges teljesítéshez igazítva:

* Csanádapácánál 12 E Ft-tal csökken,
* Kardoskútnál 15 E Ft-tal emelkedik.

A **működési bevételek** előirányzata **97.000 Ft**-tal emelkedik a jegyzőnél a befolyt kamatbevételekből.

Az **irányítószervi támogatás** előirányzata a tényleges teljesítéshez igazítva **23.000 Ft**-tal csökken.

**A kiadási előirányzatok módosítására vonatkozó javaslatok:**

Jegyző:

* a **személyi juttatások** előirányzata **115.000 Ft**-tal,
* a **munkaadókat terhelő járulékok** előirányzata **43.000 Ft**-tal csökken,
* a **dologi kiadások** előirányzata **232.000 Ft**-tal emelkedik átcsoportosítás következtében.

Csanádapáca:

* a **személyi juttatások** előirányzata **99.000 Ft**-tal,
* a **munkaadókat terhelő járulékok** előirányzata **108.000 Ft**-tal csökken,
* a **dologi kiadások** előirányzata **195.000 Ft**-tal emelkedik átcsoportosítás következtében.

Pusztaföldvár:

* a **személyi juttatások** előirányzata **13.000 Ft**-tal,
* a **munkaadókat terhelő járulékok** előirányzata **35.000 Ft**-tal csökken,
* a **dologi kiadások** előirányzata **48.000 Ft**-tal emelkedik átcsoportosítás következtében.

Kardoskút:

* a **személyi juttatások** előirányzata **1.222.000 Ft**-tal,
* a **munkaadókat terhelő járulékok** előirányzata **34.000 Ft**-tal csökken,
* a **dologi kiadások** előirányzata **1.271.000 Ft**-tal emelkedik átcsoportosítás következtében.

Összességében:

* a **személyi juttatások** előirányzata **1.449.000 Ft**-tal,
* a **munkaadókat terhelő járulékok** előirányzata **220.000 Ft**-tal csökken,
* a **dologi kiadások** előirányzata **1.746.000 Ft**-tal emelkedik.

Kérjük a Tisztelt Képviselő-testületet a Közös Hivatal 2022. évi költségvetési előirányzatainak módosítására vonatkozó javaslatunk elfogadására.

Kardoskút, 2023. január 19.

dr. Lipták Péter s.k.

jegyző

**Határozati javaslat:**

Kardoskút Község Önkormányzatának Képviselő-testülete (a továbbiakban: Képviselő-testület) megtárgyalta „**a Csanádapácai Közös Önkormányzati Hivatal** (a továbbiakban: Közös Hivatal) **2022. évi költségvetési előirányzatainak módosítása”** tárgyú előterjesztést és az alábbi határozatot hozza:

A Képviselő-testület:

1. Az előterjesztés 1. mellékletének megfelelő tartalommal 122.346.000 Ft költségvetési főösszeggel elfogadja a Csanádapácai Közös Önkormányzati Hivatal 2022. évi módosított költségvetési előirányzatait.
2. Felkéri a jegyzőt, hogy a Közös Hivatal módosított költségvetését a soron következő költségvetési rendelet módosítás során Csanádapáca Község Önkormányzata 2022. évi költségvetési rendeletébe építse be.

**Felelős:** dr. Lipták Péter jegyző

**Határidő:** 2023. február 15.

1. melléklet

A CSANÁDAPÁCAI KÖZÖS ÖNKORMÁNYZATI HIVATAL 2022. ÉVI BEVÉTELEINEK ALAKULÁSA

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  | adatok E Ft-ban | |
|  | **Államháztartáson belülről** | | **Közhatalmi** | **Működési** | **Felhalmozási** | **Átvett pénzeszközök** | | **Finanszírozási bevételek** | | **Bevételek** |
| **Kormányzati funkció** | **műk.célú** | **felh.célú** | **bevételek** | **bevételek** | **bevételek** | **működési** | **felhalm.** | **maradvány** | **irányítósz.** | **összesen** |
|  | **tám.** | **tám.** |  |  |  | **célú** | **célú** | **ig. vétel** | **tám.** |  |
|  | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított  ei. |
| **CSANÁDAPÁCAI KÖZÖS ÖNKORMÁNYZATI HIVATAL** | | | | | | | | | | |
| 011130-0 Jegyző |  |  |  | 179 |  |  |  |  |  | 179 |
| 011130-1 Csanádapáca |  |  | 38 |  |  |  |  |  |  | 38 |
| 011130-2 Pusztaföldvár |  |  |  |  |  |  |  |  |  | 0 |
| 011130-3 Kardoskút |  |  | 15 | 25 |  |  |  |  |  | 40 |
| 013210 Átfogó tervezési és stat.szolg. | 4 533 |  |  |  |  |  |  |  |  | 4 533 |
| 016010 OGY képviselőválasztás | 2 624 | 600 |  |  |  |  |  |  |  | 3 224 |
| 018030 Intézményfinanszírozás |  |  |  |  |  |  |  | 1 452 | 112 880 | 114 332 |
| **ÖNKORMÁNYZATI HIVATAL ÖSSZESEN:** | **7 157** | **600** | **53** | **204** | **0** | **0** | **0** | **1 452** | **112 880** | **122 346** |
| **ebből államigazgatási feladat** | **0** | **0** | **0** | **0** | **0** | **0** | **0** | **0** | **0** | **0** |

A CSANÁDAPÁCAI KÖZÖS ÖNKORMÁNYZATI HIVATAL 2022. ÉVI KIADÁSAINAK ALAKULÁSA

adatok E Ft-ban

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **Személyi** | **Munkaadót** | **Dologi** | **Ellátottak** | **Egyéb működési célú kiadások** | | **Beruházás** | **Felújítás** | **Egyéb felhalm.** | **Finanszírozási** | **Kiadások** |
| **Kormányzati funkció** | **juttatások** | **terhelő** | **kiadások** | **pénzbeli** | **tám.** | **tartalék** |  |  | **célú** | **kiadások** | **összesen** |
|  |  | **járulékok** |  | **juttatásai** |  |  |  |  | **kiad.**  **tám.** |  |  |
|  | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. |
| **CSANÁDAPÁCAI KÖZÖS ÖNKORMÁNYZATI HIVATAL** | | | | | | | | | | | |
| 011130-0 Jegyző | 10 234 | 1 371 | 647 |  |  |  |  |  |  |  | 12 252 |
| 011130-1 Csanádapáca | 29 795 | 4 149 | 1 867 |  |  |  | 31 |  |  |  | 35 842 |
| 011220-1 Csanádapáca | 8 370 | 1 189 |  |  |  |  |  |  |  |  | 9 559 |
| 031030-1 Csanádapáca | 3 825 | 550 |  |  |  |  |  |  |  |  | 4 375 |
| **Csanádapáca összesen** | **41 990** | **5 888** | **1 867** |  |  |  | **31** |  |  |  | **49 776** |
| 011130-2 Pusztaföldvár | 19 854 | 2 789 | 821 |  |  |  | 31 |  |  |  | 23 495 |
| 011220-2 Pusztafölvár | 4 162 | 594 |  |  |  |  |  |  |  |  | 4 756 |
| **Pusztaföldvár összesen** | **24 016** | **3 383** | **821** |  |  |  | **31** |  |  |  | **28 251** |
| 011130-3 Kardoskút | 18 765 | 3 153 | 2 361 |  |  |  | 15 |  |  |  | 24 294 |
| 013210 Átfogó tervezési és stat.szolg. | 3 834 | 499 | 203 |  |  |  |  |  |  |  | 4 536 |
| 016010 OGY képviselőválasztás | 2 117 | 326 | 194 |  |  |  | 600 |  |  |  | 3 237 |
| **ÖNKORMÁNYZATI HIVATAL ÖSSZESEN:** | **100 956** | **14 620** | **6 093** | **0** | **0** | **0** | **677** | **0** | **0** | **0** | **122 346** |
| **ebből államigazgatási feladat** | **0** | **0** | **0** | **0** | **0** | **0** | **0** | **0** | **0** | **0** | **0** |