**Előterjesztés**

a Csanádapácai Közös Önkormányzati Hivatal

**2023. évi költségvetése**

**dr. Lipták Péter**

**jegyző**

**E L Ő T E R J E S Z T É S**

**Tárgy:** A Csanádapácai Közös Önkormányzati Hivatal 2023. évi költségvetésének megállapítása

**Előterjesztő:** dr. Lipták Péter jegyző és Megyeriné Lepsényi Aliz aljegyző

**Előterjesztés tartalma:** határozat - tervezet

**Szavazás módja:**

**Az előterjesztés előkészítésében közreműködnek:** -

Tisztelt Képviselő-testület!

Az államháztartásról szóló 2011. évi CXCV. törvény (a továbbiakban: Áht.) 23. § (2) bekezdés b) pontja rendelkezik arról, hogy a helyi önkormányzat költségvetése tartalmazza a helyi önkormányzat által irányított költségvetési szervek költségvetési bevételi és kiadási előirányzatait kiemelt előirányzatok, valamint kötelező feladatok, önként vállalt feladatok, államigazgatási feladatok szerinti bontásban.

Az Áht. 24. § (3)bekezdésében foglaltak szerint a jegyző által előkészített költségvetési rendelet-tervezetet a polgármester február 15-ig, ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig nyújtja be a képviselő-testületnek.

Az államháztartásról szóló törvény végrehajtásáról szóló 368/2011.(XII.31.) Korm. rendelet (a továbbiakban: Ávr.) 24. § (2) bekezdése alapján a helyi önkormányzat által irányított költségvetési szervek közül az önkormányzati hivatal bevételi és kiadási előirányzatai között az önkormányzati hivatal nevében végzett tevékenységekkel kapcsolatos költségvetési bevételeket és költségvetési kiadásokat kell megtervezni.

A Csanádapácai Közös Önkormányzati Hivatal (a továbbiakban: Hivatal) – mint költségvetési szerv – költségvetése a székhely Csanádapáca Község Önkormányzat költségvetési rendeletében szerepel.

**A költségvetés tervezésénél az elsődleges cél a Hivatal működőképességének megőrzése, a feladatellátás feltételeinek biztosítása.**

**A Hivatal kiadási és bevételi főösszege 127.351.000 E Ft-ban került meghatározásra.**

1. **Bevételek**

**A közhatalmi bevételek előirányzata 50 E Ft** összegben került megtervezésre.

**A finanszírozási bevételek előirányzata 127.301 E Ft**, melyből 4.057.000 Ft előző évi költségvetési maradvány felhasználás, 123.244.000 E Ft pedig irányító szervi támogatás.

Csanádapáca Község Önkormányzata az önkormányzati hivatal működésének támogatása jogcímen 85.491.290 Ft támogatásban részesül, melyből lakosságszám arányosan Csanádapáca települést kiadásai finanszírozásához 43.673.574 Ft illeti meg, ezen felül az előző évről áthúzódó 593.000 Ft-os maradványt is figyelembe véve a tervezett kiadások fedezetéhez 18.679.566 Ft többlettámogatást szükséges biztosítani. A Pusztaföldvári Kirendeltség kiadásait 27.803.311 Ft, a Kardoskúti Kirendeltségét pedig 14.014.395 Ft állami támogatás biztosítja. Pusztaföldvárnak az előző évi 369.000 Ft összegű maradványt is figyelembe véve 11.912.829 Ft többlettámogatást szükséges biztosítani a kirendeltség 2023. évi működéséhez. Kardoskútnak pedig az előző évi 1.587.000 Ft összegű maradványon felül 7.160.325 Ft többlettámogatást szükséges folyósítani a kiadások teljesítéséhez. A 2022. évi népszámláláshoz kapcsolódóan 1.508.000 Ft előző évi költségvetési maradvány felhasználást terveztünk.

1. **Kiadások:**

A **személyi jellegű kiadásoknál** 18,25 fő köztisztviselőt vettünk figyelembe. (1 fő jegyző, Csanádapáca 9 fő, Pusztaföldvár 5,25 fő, Kardoskút 3 fő). Csanádapácánál 1 fő, Pusztaföldvárnál 0,75 fő, Kardoskútnál 2 fő 2023. január 1-jén üres álláshely zárolásra került, melyre 2023. évben bér és járulék nem került betervezésre. A köztisztviselői illetményalap 63.400 Ft-ban, az illetménykiegészítés pedig 20%-ban kerül megállapításra.

A köztisztviselőket megillető **cafetériajuttatás éves keretösszege 2023. évben bruttó 400.000 Ft/fő.** A cafetériajuttatás éves összege biztosít fedezetet a munkáltatót terhelő közterhek megfizetésére is.

A fentieken túl közlekedési -, bankszámla –, és szemüveg költségtérítéssel számoltunk. A közlekedési költségtérítést az előző év adatai alapján terveztük, a bankszámla költségtérítés 12 000 Ft/fő/év, a szemüveg költségtérítés pedig 50 000 Ft/fő azoknak, akik az előző évben nem részesültek költségtérítésben. Az egyéb juttatásokat a közszolgálati szabályzatban foglaltak szerint terveztük. Csanádapácán 1 fő 25 éves jubileumi jutalmát, Pusztaföldváron 1 fő 30 éves és 1 fő 35 éves jubileumi jutalmát, a 2022. évi népszámláláshoz kapcsolódóan pedig 1.039 E Ft személyi juttatás előirányzatot állítottunk be a költségvetésbe.

A **munkaadókat terhelő járulékoknál** a szociális hozzájárulási adó mértéke 2023. évre vonatkozóan 13%.

A 2022. évi népszámláláshoz kapcsolódóan 452 E Ft szociális hozzájárulási adót terveztünk.

**A dologi, működtetési kiadások előirányzatát** az előző évi teljesítési adatok alapján kalkuláltuk.

A 2022. évi népszámláláshoz kapcsolódóan az elszámolást követően **egyéb működési célú kiadásként** 17 E Ft visszafizetési kötelezettségünk keletkezett.

A tervezett bevételek és kiadások kormányzati funkciónkénti részletezését az 1. melléklet tartalmazza.

A létszám adatokat a 2. melléklet tartalmazza.

Kérjük a Tisztelt Képviselő-testületet a következő határozati javaslat elfogadására:

**Határozati javaslat:**

Kardoskút Község Önkormányzatának Képviselő-testülete (a továbbiakban: Képviselő-testület) megtárgyalta „**a Csanádapácai Közös Önkormányzati Hivatal** (a továbbiakban: Közös Hivatal) **2023. évi költségvetésének megállapítása”** tárgyú előterjesztést és az alábbi határozatot hozza:

1. A Csanádapácai Közös Önkormányzati Hivatal (a továbbiakban: Közös Hivatal) 2023. évi bevételi és kiadási előirányzatainak főösszegét **127.351 E Ft**-ban határozza meg az előterjesztés 1. mellékletének megfelelő tartalommal.
2. A Közös Hivatalnál a 2023. január 1-jén meglévő üres álláshelyeket 2023. évre zárolja a következők szerint:
   1. a székhely Csanádapácán 1 fő,
   2. a Pusztaföldvári Kirendeltségen 0,75 fő
   3. a Kardoskúti Kirendeltségen 2 fő.

A zárolt üres álláshelyekre személyi juttatás és annak járuléka 2023. évre nem tervezhető.

Az üres álláshelyek zárolása után a Közös Hivatal 2023. évi létszám előirányzatát a 2. melléklet szerint 18,25 főben határozza meg.

1. Az egységes rovatrend K1102. Normatív jutalmak rovat és a K1103 Céljuttatás, projektprémium rovat terhére a költségvetési évben együttesen az egységes rovatrend K1101. Törvény szerinti illetmények, munkabérek rovat eredeti előirányzatának 12 %-áig engedélyez kötelezettségvállalást.
2. Felkéri a jegyzőt a Közös Hivatal költségvetésének Csanádapáca Község Önkormányzata 2023. évi költségvetési rendeletébe történő beépítésére.

**Felelős:** dr. Lipták Péter jegyző

**Határidő:** 2023. február 15.

Kardoskút, 2023. január 19.

dr. Lipták Péter s.k.

jegyző

1. melléklet

A CSANÁDAPÁCAI KÖZÖS ÖNKORMÁNYZATI HIVATAL 2023. ÉVI BEVÉTELEINEK ALAKULÁSA

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  | adatok E Ft-ban | |
|  | **Államháztartáson belülről** | | **Közhatalmi** | **Működési** | **Felhalmozási** | **Átvett pénzeszközök** | | **Finanszírozási bevételek** | | **Bevételek** |
| **Kormányzati funkció** | **műk.célú** | **felh.célú** | **bevételek** | **bevételek** | **bevételek** | **működési** | **felhalm.** | **maradvány** | **irányítósz.** | **összesen** |
|  | **tám.** | **tám.** |  |  |  | **célú** | **célú** | **ig. vétel** | **tám.** |  |
|  | Eredeti ei. | Eredeti  ei. | Eredeti  ei. | Eredeti  ei. | Eredeti  ei. | Eredeti  ei. | Eredeti ei. | Eredeti  ei. | Eredeti  ei. | Eredeti  ei. |
| **CSANÁDAPÁCAI KÖZÖS ÖNKORMÁNYZATI HIVATAL** | | | | | | | | | | |
| 011130-0 Jegyző |  |  |  |  |  |  |  |  |  | 0 |
| 011130-1 Csanádapáca |  |  | 50 |  |  |  |  |  |  | 50 |
| 011130-2 Pusztaföldvár |  |  |  |  |  |  |  |  |  | 0 |
| 011130-3 Kardoskút |  |  |  |  |  |  |  |  |  | 0 |
| 013210 Átfogó tervezési és stat.szolg. |  |  |  |  |  |  |  |  |  |  |
| 018030 Támogatási célú finanszírozási műv. |  |  |  |  |  |  |  | 4 057 | 123 244 | 127 301 |
| **ÖNKORMÁNYZATI HIVATAL ÖSSZESEN:** | **0** | **0** | **50** | **0** | **0** | **0** | **0** | **4 057** | **123 244** | **127 351** |
| **ebből államigazgatási feladat** | **0** | **0** | **0** | **0** | **0** | **0** | **0** | **0** | **0** | **0** |

A CSANÁDAPÁCAI KÖZÖS ÖNKORMÁNYZATI HIVATAL 2023. ÉVI KIADÁSAINAK ALAKULÁSA

Adatok E Ft-ban

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **Személyi** | **Munkaadót** | **Dologi** | **Ellátottak** | **Egyéb működési célú kiadások** | | **Beruházás** | **Felújítás** | **Egyéb felhalm.** | **Finanszírozási** | **Kiadások** |
| **Kormányzati funkció** | **juttatások** | **terhelő** | **kiadások** | **pénzbeli** | **tám.** | **tartalék** |  |  | **célú** | **kiadások** | **összesen** |
|  |  | **járulékok** |  | **juttatásai** |  |  |  |  | **kiad.**  **tám.** |  |  |
|  | Eredeti  ei. | Eredeti  ei. | Eredeti  ei. | Eredeti  ei. | Eredeti  ei. | Eredeti  ei. | Eredeti  ei. | Eredeti  ei. | Eredeti  ei. | Eredeti  ei. | Eredeti  ei. |
| **CSANÁDAPÁCAI KÖZÖS ÖNKORMÁNYZATI HIVATAL** | | | | | | | | | | | |
| 011130-0 Jegyző | 11 243 | 1 509 | 465 |  |  |  |  |  |  |  | 13 217 |
| 011130-1 Csanádapáca | 35 009 | 4 843 | 1 650 |  |  |  |  |  |  |  | 41 502 |
| 011220-1 Csanádapáca | 9 554 | 1 336 | 150 |  |  |  |  |  |  |  | 11 040 |
| 031030-1 Csanádapáca | 4 297 | 606 |  |  |  |  |  |  |  |  | 4 903 |
| **Csanádapáca összesen** | **48 860** | **6 785** | **1 800** |  |  |  |  |  |  |  | **57 445** |
| 011130-2 Pusztaföldvár | 25 032 | 3 463 | 700 |  |  |  |  |  |  |  | 29 195 |
| 011220-2 Pusztafölvár | 4 683 | 656 |  |  |  |  |  |  |  |  | 5 339 |
| **Pusztaföldvár összesen** | **29 715** | **4 119** | **700** |  |  |  |  |  |  |  | **34 534** |
| 011130-3 Kardoskút | 17 240 | 2 382 | 1 025 |  |  |  |  |  |  |  | 20 647 |
| 013210 Átfogó tervezési és stat.szolg. | 1 039 | 452 |  |  | 17 |  |  |  |  |  | 1 508 |
| **ÖNKORMÁNYZATI HIVATAL ÖSSZESEN:** | **108 097** | **15 247** | **3 990** | **0** | **17** | **0** | **0** | **0** | **0** | **0** | **127 351** |
| **ebből államigazgatási feladat** | **0** | **0** | **0** | **0** | **0** | **0** | **0** | **0** | **0** | **0** | **0** |

2. melléklet

**A CSANÁDAPÁCAI KÖZÖS ÖNKORMÁNYZATI HIVATAL LÉTSZÁM ELŐIRÁNYZATA 2023. ÉVRE**

|  |  |
| --- | --- |
| Kormányzati funkció | Köztisztviselői létszám (fő) |
| 011130-0 Jegyző | 1 |
| 011130-1 Csanádapáca | 6 |
| 011220-1 Csanádapáca | 2 |
| 031030-1 Csanádapáca | 1 |
| **Csanádapáca összesen** | **9** |
| 011130-2 Pusztaföldvár | 4,25 |
| 011220-2 Pusztaföldvár | 1 |
| **Pusztaföldvár összesen** | **5,25** |
| 011130-3 Kardoskút | 3 |
| **Kardoskút összesen** | **3** |
| **ÖNKORMÁNYZATI HIVATAL ÖSSZESEN:** | **18,25** |