**Írásos előterjesztés**

a kulturális rendezvények időpontjának meghatározása napirendi ponthoz, a Képviselő-testület 2023. januári soros ülésére.

**Tisztelt Képviselő-testület!**

Az alábbi tervezet alapján javaslom Kardoskút település nagyobb rendezvényeinek alábbi időpontjainak megvitatását és elfogadását.

Január hónap

Csoportfoglalkozások indítása, nagyobb közösségi rendezvényt nem tervezek a gázfűtés szüneteltetése illetve a gazdaságos működés érdekében.

Február hónap

Febr. 11.: Bál

Febr. 18.: Községi gyermekfarsang

Nyugdíjas Vers- és Prózaíró pályázat meghirdetése

Március hónap

Márc. 7.: Nemzetközi nőnap alkalmából a nyugdíjas klubosok köszöntése

Márc. 15., 10 óra: Megemlékezés a nemzeti ünnep alkalmából

Április hónap

Ápr. 6.: Húsvéti játszóház a Civilek az Oncsa-házért Egyesülettel közös szervezésben

Ápr. 14.: Déryné Program keretében díjmentes vetítés

Május hónap

Máj. 1.: Majális, a helyi turisztikai egyesülettel együttműködésben

Máj. 21. Hősök Napja a történelmi egyházakkal közös szervezésben

Május 24.: Kihívás napja - az országos rendezvényhez csatlakozunk

Máj. 27.: Gyermeknap, a közalapítvánnyal együttműködésben *(egyeztetés alatt)*  Pünkösdi családi program szalonnasütéssel

Június hónap

Jún. 10.: Nyári zenés est

Július hónap

Júl. 15.: Falunap

Júl. 24-28: Nyári tábor gyerekeknek (Erzsébet Napközitábor pályázattal)

Augusztus hónap

Júl.31-aug.4.: Nyári tábor gyerekeknek (Erzsébet Napközitábor pályázattal)

Aug. 26.: Nyárzáró zenés est

Szeptember hónap

Szept. 9.: Nyugdíjas Vers- és Prózaíró Pályázat díjkiosztó ünnepsége, a Kardoskúti Antológia átadása

Szept. 16.: Fehértó napja, a KMNP-kal együttműködésben

Szept. 29.: Idősek Világnapja alkalmából az időskorúak, a kerek évfordulós házaspárok és a község legidősebb lakosainak köszöntése *(műsor és ebéd)*

Október hónap

Okt. 23. 10 óra: Községi megemlékezés a nemzeti ünnep alkalmából

Okt. 28.: Tökfaragó buli

November hónap

Nov. 11.: VI. Márton napi ludasságok

Nov. 18.: Katalin-Erzsébet napi bál

Nov. 25.: András napi disznótor, a helyi turisztikai egyesülettel együttműködve

Nov. 26.: Adventi 1. gyertyagyújtás

December hónap

Dec. 3.: Adventi 2. gyertyagyújtás

Dec. 5.: Mikulás ünnepség

Dec. 10.: Adventi 3. gyertyagyújtás

Dec. 17.: Községi karácsonyi ünnepség, adventi 4. gyertyagyújtás

A fentebb ismertetett rendezvények mellett a közösségi színtérben működő csoportok, klubok illetve a lakosságnak szervezett kisebb kulturális programok, események bővítik a nagyobb települési rendezvényeinket. Emellett a helyi civil szervezetek összejöveteleihez, egyéb programjaihoz, illetőleg a családi események, lakodalmak lebonyolításához nyújtunk segítséget.

Bízom benne, hogy a 2023-as év programtervezetével előzetes segítséget tudtam adni a költségvetés tervezéséhez is. A fenti programokhoz kapcsolódó pénzügyi tervezetet jelen előterjesztéssel együtt átadom az önkormányzati költségvetési táblázat összeállításához.

Kardoskút, 2023. január 16.

Vargáné Neller Borbála Tünde, sk.

művelődésszervező